钦定古今图书集成/明伦汇编/氏族典/第627卷 > 拓跋谧
## 钦定古今图书集成/明伦汇编/氏族典/第627卷 > 拓跋谧

按《魏书赵郡王传》：“赵郡王干子谧，世宗初袭封，除通
直散骑常侍，加龙骧将军，迁太子中庶子，出为冠军
将军、岐州刺史。谧性严暴，无事斩人，合城凶惧，众遂
大呼屯门。谧登楼毁梯以自固，土人散走，城人分守
四门，灵太后遣游击将军王靖驰驿谕之，城人既见
靖至，开门谢罪，奉送管籥，乃罢谧州。还除大司农卿”，
又除散骑常侍、平北将军、幽州刺史。坐殴其妃免官。
后除都官尚书，加安南将军。正光四年薨，谥曰贞景。